**Obogati se znanjem - sadržaj radionica**

Prije 30 ili 40 godina građani su višak novca mogli ulagati uglavnom samo na jedan način - tako da ga oroče u banci. S druge strane ako im je trebao novac mogli su podići kredit, ali banke nisu rado davale kredite kao danas.

U međuvremenu mnogo se toga promijenilo: ako želite uložiti svoj novac postoji mnoštvo načina kako to učiniti: ulaganjem u dionice, fondove ili ETF-ove, kriptovalute, nekretninske fondove, obveznice, trezorske zapise i na još brojni drugi.

A posuditi novac, osim različitim vrstama kredita koji danas postoje, možete korištenjem revolving kartica, leasingom, a ako imate svoj obrt ili poduzeće i brojnim drugim načinima, poput P2P.

Tome trebamo dodati sve agresivnije marketinške kampanje usmjerene na mlade, potičući ih na impulzivnu kupovinu i time umanjuju mogućnost mladih za odgovornim financijskim ponašanjem.

Zato je važno sebi često postavljati tri pitanja:

1. Kako trošiti manje/pametnije?
2. Kako zarađivati više?
3. Kako uložiti razliku da ostvarimo što veći prinos, uz što manji rizik?

Nakon završene radionice polaznici će znati

* Razliku između želja i potreba
* Kako ispravno postaviti cilj da se zaista i ostvari
* Kako koristiti bankovne kartice na optimalan način
* Pravilo 24 sata
* Pravilo 50 : 30 : 20
* Kako računati koliko nešto košta u “radnim satima”
* Štetnosti korištenja “minusa” na tekućem računu i što znači platiti kamatu
* Razliku između štednje, investiranja i špekuliranja
* Što znači Prvo plati sebi

Radionica je interaktivna: polaznici dobiju radne listiće koji ih potiču da promišljaju o svojim talentima, željenim profesijama i obrade jedan osobni cilj po metodi SMART. Također na cijeloj radionici sudjeluju interaktivno kroz online kvizove Slido i Kahoot.

**O autoru:**

Toni Milun je nagrađivani profesor matematike i sveučilišni specijalist ekonomije. Za svoj doprinos obrazovanju iz područja matematike i financija dobio je mnoga priznanja i nagrada.

Autor je edukativnog serijala Financijalac – emisije o financijskoj pismenosti. Planirano je snimiti 30-ak emisija, ali je tijekom četiri sezone emitiranja na HTV-u snimljeno točno 100 epizoda.

Za pokretanje obrazovnog portala www.tonimilun.hr, s više od 2000 besplatnih videolekcija iz matematike dobitnik je nagrade Ponos Hrvatske za poseban doprinos obrazovanju.

Dio je tima Visokog učilišta Algebra kao viši predavač Matematike i Statistike.